pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัล หารือกับผู้แทนการค้าแห่งสหราชอาณาจักร สร้างความร่วมมือด้าน ICT
วันพฤหัสบดีที่ 9 พฤศจิกายน 2560
รมว.ดิจิทัล หารือกับผู้แทนการค้าแห่งสหราชอาณาจักร สร้างความร่วมมือด้าน ICT
รมว.ดิจิทัล
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือกับนายพอล สคัลลี่ (Mr. Paul Scully MP) ผู้แทนการค้าประเทศพม่า ประเทศบรูไน และประเทศไทย แห่งสหราชอาณาจักร และสมาชิกรัฐสภาแห่งสหราชอาณาจักร พร้อมด้วยคณะผู้แทน โดยทั้งสองฝ่ายได้แลกเปลี่ยนข้อมูลเกี่ยวกับนโยบายประเทศไทย 4.0 และแผนนโยบายเศรษฐกิจดิจิทัล รวมถึงแสดงความยินดีกับประเทศไทยที่ได้รับการจัดอันดับที่สูงขึ้นในด้านความยาก-ง่ายในการประกอบธุรกิจ (Ease doing business) ซึ่งจัดอันดับโดยธนาคารโลก (World Bank) พร้อมทั้งชื่นชมการดําเนินโครงการขยายโครงข่ายอินเทอร์เน็ตความเร็วสูง (เน็ตประชารัฐ) ให้ครอบคลุมทุกหมู่บ้านทั่วประเทศ เพื่อลดความเหลื่อมล้ําด้านดิจิทัลของประชาชนในเขตเมืองและชนบทของประเทศ นอกจากนี้ ยังได้หารือแลกเปลี่ยนความเห็นเกี่ยวกับการเตรียมการและดําเนินงานด้าน Cyber Security รวมถึงโครงการต่างๆ ในพื้นที่โครงการระเบียงเขตเศรษฐกิจภาคตะวันออก (EEC) การเชื่อมโยงโครงข่าย Submarine Cable และโครงการ Smart City ทั้งนี้ ในเดือนกุมภาพันธ์ 2561 จะมีคณะผู้แทนภาคธุรกิจจากสหราชอาณาจักร เดินทางมายังประเทศไทย จึงอาจเป็นโอกาสอันดีที่จะได้หารือแลกเปลี่ยนความคิดเห็นระหว่างภาครัฐและภาคเอกชนของทั้งสองประเทศ เพื่อนําไปสู่ความเป็นไปได้ในการจัดทําความร่วมมือด้าน ICT และเทคโนโลยีดิจิทัลระหว่างไทยกับสหราชอาณาจักรในอนาคต เมื่อวันที่ 7 พฤศจิกายน 2560 ณ สํานักงานรัฐบาลอิเล็กทรอนิกส์ (องค์การมหาชน) อาคารบางกอกไทยทาวเวอร์ ถนนรางน้ํา กรุงเทพฯ
*************************
รัฐบาลไทย-ข่าวทำเนียบรัฐบาล-สธ.ย้ำ เมื่อมีบาดแผลจากสุนัข แมว ที่เลี้ยงไว้หรือไม่ได้เลี้ยง รีบพบแพทย์ทันที ป้องกันการเสียชีวิตจากโรคพิษสุนัขบ้า
วันอาทิตย์ที่ 11 มีนาคม 2561
สธ.ย้ํา เมื่อมีบาดแผลจากสุนัข แมว ที่เลี้ยงไว้หรือไม่ได้เลี้ยง รีบพบแพทย์ทันที ป้องกันการเสียชีวิตจากโรคพิษสุนัขบ้า
วันนี้ (11 มี.นาคม2561 )ที่ ห้องประชุมวายุภักษ์ ศูนย์ราชการฯ ถ.แจ้งวัฒนะ กทม. ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข
วันนี้ (11 มี.นาคม2561 )ที่ ห้องประชุมวายุภักษ์ ศูนย์ราชการฯ ถ.แจ้งวัฒนะ กทม. ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับข่าวโรคพิษสุนัขบ้าว่า ได้มอบหมายให้นพ.สุวรรณชัย วัฒนายิ่งเจริญชัย อธิบดีกรมควบคุมโรค เป็นแกนหลักในการประสานกับหน่วยงานที่เกี่ยวข้องดูแลประชาชน ทั้งนี้ ปัญหาโรคพิษสุนัขบ้ามีมานานแล้ว แต่ประชาชนให้ความสําคัญกับเรื่องนี้น้อย โรคนี้จะเกิดขึ้นในสัตว์ที่ส่วนใหญ่อยู่ใกล้ชิดกันคน เช่น สุนัข แมว ดังนั้นผู้ที่เลี้ยงสัตว์ อยู่ใกล้ชิดกันกับสัตว์เหล่านี้ ต้องระวังตัวเองอย่าให้เกิดแผล หาก ถูกกัด หรือข่วน ต้องรีบพบแพทย์ทันที
“โรคพิษสุนัขบ้าป่วยแล้วไม่มียารักษา ส่วนใหญ่ผู้ป่วยจะเสียชีวิต ประชาชนจะต้องระมัดระวัง การดูแลตัวเองสําคัญที่สุด ถ้าเกิดบาดแผล จากสัตว์กัด ข่วน ต้องรีบไปพบแพทย์โดยเร็ว เพื่อตรวจดูว่าจําเป็นต้องได้รับการฉีดวัคซีนป้องกันโรคพิษสุนัขบ้าหรือไม่ ยืนยันมีวัคซีนเพียงพอสําหรับประชาชน”ศ.คลินิกเกียรติคุณ นพ.ปิยะสกล กล่าว
สําหรับการดําเนินการควบคุมป้องกันโรคในสัตว์เลี้ยง ขณะนี้กรมปศุสัตว์กระทรวงเกษตรและสหกรณ์กรมส่งเสริมการปกครองท้องถิ่นกระทรวงมหาดไทยและกระทรวงสาธารณสุข ได้ร่วมมือกันลงพื้นที่ฉีดวัคซีนโรคพิษสุนัขบ้าในพื้นที่ที่มีรายงาน ขณะนี้มี 13 จังหวัด โดยทําควบคู่กันไปทั้งในคนและสัตว์ อย่างไรก็ตาม การฉีดวัคซีนให้สัตว์หมดแล้วไม่ใช่ว่าทุกคนจะปลอดภัย สิ่งสําคัญที่สุดคือ ประชาชนทุกคนเมื่อมีบาดแผลที่เกิดขึ้นจากสัตว์ ไม่ว่าจะเป็นสัตว์เลี้ยงหรือสัตว์ที่ไม่ได้เลี้ยง ต้องรีบไปพบแพทย์ทันที ทั้งนี้ หากประชาชนมีข้อสงสัยสอบถามข้อมูลเพิ่มเติมได้ที่สายด่วนกรมควบคุมโรค 1422
รัฐบาลไทย-ข่าวทำเนียบรัฐบาล-กระทรวงกลาโหม ฉีดพ่นน้ำยาฆ่าเชื้อป้องกัน “ไวรัส COVID -19”
วันอังคารที่ 7 เมษายน 2563
กระทรวงกลาโหม ฉีดพ่นน้ํายาฆ่าเชื้อป้องกัน “ไวรัส COVID -19”
เพื่อร่วมเป็นส่วนหนึ่งในการลดการแพร่ระบาดของเชื้อไวรัส COVID-19 ตามคําสั่งของภาครัฐ
บริษัท เซส เอ็นเตอร์ไพรส์ (สยาม) จํากัด ได้นําเจ้าหน้าที่มาฉีดพ่นน้ํายาฆ่าเชื้อ เพื่อป้องกันการแพร่ระบาดของเชื้อไวรัส COVID-19 ในพื้นที่โดยรอบศาลาว่าการกลาโหม
ซึ่งเป็นการสร้างความมั่นใจให้เหล่ากําลังพลว่าสะอาดปลอดเชื้อ โดยการทําความสะอาดอย่างตรงจุดตามมาตรฐานสากล โดยใช้หุ่นยนต์เคลื่อนที่ด้วยระบบควบคุมระยะไกลและยานยนต์เทคโนโลยีชั้นสูง และน้ํายาสูตรผสมไฮเตอร์เพื่อฆ่าเชื้อ COVID-19 ซึ่งมีความปลอดภัยต่อกําลังพล และสิ่งแวดล้อม
รัฐบาลไทย-ข่าวทำเนียบรัฐบาล-กรุงไทยมุ่งขับเคลื่อนองค์กรเป็นธนาคารคุณธรรมต้นแบบ
วันพุธที่ 6 ธันวาคม 2560
กรุงไทยมุ่งขับเคลื่อนองค์กรเป็นธนาคารคุณธรรมต้นแบบ
ตามที่ ธ.กรุงไทยได้ดําเนินธุรกิจภายใต้หลักบรรษัทภิบาล การกํากับดูแลกิจการที่ดี มุ่งเน้นความโปร่งใส เป็นธรรม รับผิดชอบต่อสังคม และสิ่งแวดล้อม รวมถึงปฏิบัติตามกฎเกณฑ์และกฎหมาย เพื่อสร้างวัฒนธรรมองค์กรที่ไม่ยอมรับและไม่ทนต่อการทุจริต สร้าง Public Trust
ตามที่ธนาคารกรุงไทยได้ดําเนินธุรกิจภายใต้หลักบรรษัทภิบาล การกํากับดูแลกิจการที่ดี มุ่งเน้นความโปร่งใส เป็นธรรม รับผิดชอบต่อสังคม และสิ่งแวดล้อม รวมถึงการปฏิบัติตามกฎเกณฑ์และกฎหมาย เพื่อสร้างวัฒนธรรมองค์กรที่ไม่ยอมรับและไม่ทนต่อการทุจริต สร้าง Public Trust แก่ผู้มีส่วนได้ส่วนเสีย ซึ่งในปีนี้ ธนาคารได้ยกระดับนําหลักบรรษัทภิบาลสู่การปฏิบัติ โดยลงนามบันทึกข้อตกลงกับศูนย์คุณธรรม (องค์การมหาชน) เพื่อขับเคลื่อนธนาคารสู่องค์กรต้นแบบด้านคุณธรรม ภายใต้โครงการกรุงไทยคุณธรรม
ดร.สมชัย สัจจพงษ์ ประธานกรรมการ ธนาคารกรุงไทย เปิดเผยหลังลงนามร่วมกับ นายจักรธรรม ธรรมศักดิ์ ประธานกรรมการศูนย์คุณธรรม (องค์การมหาชน) ว่า จุดประสงค์ในการลงนามครั้งนี้ เพื่อส่งเสริมการสร้างและพัฒนามาตรฐานด้านคุณธรรมจริยธรรม พัฒนาพนักงานให้มีจิตสํานึกด้านคุณธรรมจริยธรรม นําไปสู่การปฏิบัติงานและชีวิตประจําวัน รวมทั้งพัฒนาความรู้และนวัตกรรมการส่งเสริมคุณธรรมที่เหมาะสมกับบริบทขององค์กร ตลอดจนสร้างวัฒนธรรมองค์กรให้มีบรรษัทภิบาลที่ดีปราศจากการทุจริตคอร์รัปชั่น (Zero Tolerance)
สําหรับการร่วมมือในครั้งนี้ ธนาคารกรุงไทยและศูนย์คุณธรรมจะร่วมกันผลักดันให้มีการดําเนินการเพื่อบรรลุวัตถุประสงค์ โดยธนาคารกรุงไทยจะสร้างการรับรู้ เข้าใจ และการนําโครงการกรุงไทยคุณธรรมไปปฏิบัติให้เป็นวัฒนธรรมองค์กร โดยมีศูนย์คุณธรรมเป็นผู้สนับสนุนในการพัฒนาความรู้ นวัตกรรมและให้คําปรึกษาเพื่อนําไปสู่การปฏิบัติ
นอกจากนี้ ธนาคารได้จัดงานสัมมนา กรุงไทยคุณธรรม ONE KTB : “The Future of Banking” โดยได้รับเกียรติจาก นายปราโมทย์ โชติมงคล ผู้อํานวยการศูนย์โรงเรียนคุณธรรม มูลนิธิยุวสถิรคุณ และนายอุทิศ บัวศรี ผู้ช่วยเลขาธิการสํานักงานคณะกรรมการป้องกันและปราบปรามการทุจริตแห่งชาติ ในการบรรยายพิเศษ รวมทั้งจัดงานมอบรางวัลด้านบรรษัทภิบาลในองค์กร และนิทรรศการจากผู้ได้รับรางวัลต่างๆ เพื่อส่งเสริมให้ผู้บริหารเป็นแบบอย่างที่ดี พนักงานนําไปประยุกต์ปฏิบัติจนเป็นวัฒนธรรมที่ดี เป็นธนาคารที่ลูกค้าไว้วางใจ อันเป็นการวางรากฐานในการสร้าง Public Trust อย่างยั่งยืน และสร้างขวัญกําลังใจให้กับผู้บริหารและพนักงานที่ดําเนินการตามแนวทาง ONE KTB จนประสบผลสําเร็จ
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-รัฐบาลเดินหน้าสร้างความเข้าใจสถานการณ์พลังงานของประเทศ
วันศุกร์ที่ 2 มิถุนายน 2560
รัฐบาลเดินหน้าสร้างความเข้าใจสถานการณ์พลังงานของประเทศ
รัฐบาลปรารถนาให้ประชาชนทุกคน ได้ความรู้และมีความเข้าใจถึงสถานการณ์พลังงานชนิดต่างๆ ของประเทศ จึงจัดเวทีเพื่อเผยแพร่ความรู้ความเข้าใจ โดยเริ่มนําร่องให้พื้นที่ภาคใต้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสร้างการรับรู้เกี่ยวกับสถานการณ์พลังงานไฟฟ้าในภาคใต้ โดยจัดเวทีให้ความรู้ สร้างความเข้าใจและเปิดโอกาสให้ประชาชนแสดงความคิดเห็นจํานวน 3 ครั้ง ครอบคลุมพื้นที่ 14 จังหวัดภาคใต้ พร้อมทั้งถ่ายทอดสดทางสถานีวิทยุและโทรทัศน์ไปทั่วภูมิภาค พบว่าประชาชนส่วนใหญ่เห็นความจําเป็นของการสร้างโรงไฟฟ้าในพื้นที่ภาคใต้โดยให้ชุมชนมีส่วนร่วมและติดตามประเมินผลการทํางาน ทั้งนี้ เมื่อเศรษฐกิจภาคใต้เจริญขึ้นจึงจําเป็นต้องมีโรงไฟฟ้าหรือแหล่งพลังงานหลักที่มีความเสถียรและสามารถรองรับความต้องการได้ทั้งหมด ส่วนพลังงานทางเลือกอื่นนั้นเป็นเพียงตัวช่วยให้เกิดความมั่นคงมากยิ่งขึ้น โดยรัฐบาลมุ่งหวังให้ประชาชนทั่วประเทศเกิดความเข้าใจและร่วมกันกําหนดทิศทางพลังงานของประเทศอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บัตร Krungthai Travel Card บัตรแรกบัตรเดียวให้อัตราแลกเปลี่ยนเงินตราต่างประเทศพิเศษสุด
วันพุธที่ 14 มีนาคม 2561
บัตร Krungthai Travel Card บัตรแรกบัตรเดียวให้อัตราแลกเปลี่ยนเงินตราต่างประเทศพิเศษสุด
ธนาคารกรุงไทย จํากัด (มหาชน) เปิดตัวบัตร Krungthai Travel Card บัตรแรกบัตรเดียวที่ให้อัตราแลกเปลี่ยนเงินตราต่างประเทศพิเศษที่สุด สะดวกไม่ต้องพกเงินสด เหมาะกับนักเดินทาง เตรียมให้เปิดให้บริการต้นเดือนเม.ย.นี้
ดร.สมชัย สัจจพงษ์ ประธานกรรมการ ร่วมกับ นายผยง ศรีวณิช กรรมการผู้จัดการใหญ่ธนาคารกรุงไทย จํากัด (มหาชน) เปิดตัวบัตร Krungthai Travel Card บัตรแรกบัตรเดียวที่ให้อัตราแลกเปลี่ยนเงินตราต่างประเทศพิเศษที่สุด สะดวกไม่ต้องพกเงินสด เหมาะกับนักเดินทาง เตรียมให้เปิดให้บริการต้นเดือนเม.ย.นี้
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารฯ ได้นําเทคโนโลยีทางการเงินมาใช้ในการออกผลิตภัณฑ์และบริการ เพื่อตอบสนองความต้องการของลูกค้าในการชําระเงิน โอนเงิน และบริการสินเชื่อและเงินทุนหมุนเวียน และนําเสนอข้อมูลทางการเงินในรูปแบบ “Smart Concept” ธนาคารฯ ได้ออกผลิตภัณฑ์ใหม่ บัตร Krungthai Travel Card ซึ่งเป็นบัตรแรกและบัตรเดียว ที่ลูกค้าสามารถใช้บริการแลกเปลี่ยนเงินตราต่างประเทศในอัตราพิเศษกว่าอัตราในท้องตลาด โดยสามารถทําการแลกเปลี่ยนได้ตลอดเวลาผ่านแอปพลิเคชั่น เป๋าตัง ซึ่งเบื้องต้นสามารถซื้อขายแลกเปลี่ยนสกุลเงินได้ ถึง 7 สกุล (ดอลลาร์สหรัฐ ยูโร ปอนด์ เงินเยน ดอลลาร์ฮ่องกง ดอลลาร์ออสเตรเลีย และดอลลาร์สิงคโปร์) ทั้งนี้ เพื่อสอดคล้องกับ Lifestyle ของลูกค้าที่เป็นนักท่องเที่ยวไทยที่เดินทางไปต่างประเทศประมาณ 7 ล้านคนต่อปี และตอบสนองนโยบาย National e-Payment ของรัฐบาลในการส่งเสริมให้เกิดสังคมไร้เงินสด(Cashless Society) ที่ไม่จํากัดเฉพาะในประเทศ แต่ยังขยายไปยังต่างประเทศอีกด้วย
บัตร Krungthai Travel Card จะเปิดให้บริการในต้นเดือนเมษายน ซึ่งผู้สนใจจะสามารถติดต่อทําบัตรได้ที่สาขาธนาคารกรุงไทยทั่วประเทศ และในอนาคตจะสามารถสมัครทําบัตรผ่านแอปพลิเคชั่น “เป๋าตัง” และหากผู้ถือบัตร Krungthai Travel Card ทําบัตรหาย สามารถระงับการใช้บัตรชั่วคราว หรือเปิดใช้บัตรได้ตามปกติโดยผ่านแอปพลิเคชั่น “เป๋าตัง” เพื่อความปลอดภัย และให้ความสะดวกสบายกับลูกค้าได้เป็นอย่างดี
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-ปลัดกระทรวงมหาดไทย รับมอบผ้าห่มกันหนาว จำนวน 200,000 ผืน ตามโครงการ “ไทยเบฟ รวมใจต้านภัยหนาว" ปีที่ 19
วันศุกร์ที่ 12 ตุลาคม 2561
ปลัดกระทรวงมหาดไทย รับมอบผ้าห่มกันหนาว จํานวน 200,000 ผืน ตามโครงการ “ไทยเบฟ รวมใจต้านภัยหนาว" ปีที่ 19
ปลัดกระทรวงมหาดไทย รับมอบผ้าห่มกันหนาว จํานวน 200,000 ผืน ตามโครงการ “ไทยเบฟ รวมใจต้านภัยหนาว" ปีที่ 19
วันนี้ (12 ต.ค.61) เวลา 14:30 น. ณ ห้องบอลรูม สโมสรราชพฤกษ์ (นอร์ธปาร์ค) ถนนวิภาวดีรังสิต กรุงเทพมหานคร นายฉัตรชัย พรหมเลิศ ปลัดกระทรวงมหาดไทย เป็นประธานรับมอบผ้าห่ม ในพิธีส่งมอบผ้าห่มตามโครงการ “ไทยเบฟ...รวมใจต้านภัยหนาว” ปีที่ 19 โดยมี นายฐาปน สิริวัฒนภักดี กรรมการผู้อํานวยการใหญ่ บริษัท ไทยเบฟเวอเรจ จํากัด (มหาชน) เป็นประธานฝ่ายส่งมอบ ซึ่งบริษัท ไทยเบฟเวอเรจ จํากัด (มหาชน) ได้ร่วมกับกระทรวงมหาดไทย โดย กรมป้องกันและบรรเทาสาธารณภัย ลงสํารวจพื้นที่สําหรับการแจกผ้าห่มในจังหวัดต่าง ๆ โดยจะดําเนินการมอบผ้าห่มให้แก่พี่น้องประชาชนผู้ประสบภัยหนาวในพื้นที่ภาคเหนือและภาคตะวันออกเฉียงเหนือระหว่างวันที่ 1 – 26 พฤศจิกายน 2561 จํานวน 15 จังหวัด ได้แก่ จังหวัดนครราชสีมา มหาสารคาม ร้อยเอ็ด นครพนม สกลนคร บึงกาฬ หนองคาย หนองบัวลําภู เพชรบูรณ์ พิษณุโลก สุโขทัย อุตรดิตถ์ แพร่ พะเยา และน่าน รวม 200,000 ผืน
นายฉัตรชัย พรหมเลิศ ปลัดกระทรวงมหาดไทย กล่าวว่า ในนามของกระทรวงมหาดไทยและพี่น้องประชาชนผู้ประสบภัยหนาว ขอขอบคุณ บริษัท ไทยเบฟเวอเรจ จํากัด (มหาชน) ที่ตระหนักถึงความมุ่งมั่นและได้ริเริ่มโครงการ “ไทยเบฟ...รวมใจต้านภัยหนาว” นับตั้งแต่ปี 2543 จนถึงปัจจุบันเป็นปีที่ 19 ด้วยการมอบ "ผ้าห่มผืนเขียว" ปีละสองแสนผืน ซึ่งนับถึงปัจจุบันกว่า 3.8 ล้านผืน ให้แก่พี่น้องประชาชนผู้ประสบภัยหนาวในพื้นที่ภาคเหนือและภาคตะวันออกเฉียงเหนือให้ได้รับไออุ่นด้วยความจริงใจ ซึ่ง "ผ้าห่มเหล่านี้มิใช่เป็นเพียงมูลค่าแต่เป็นความจุนเจือที่มีอยู่ในสังคม" และความห่วงใยที่มอบให้แก่พี่น้องประชาชนแสดงให้เห็นถึงความเอื้ออาทรของคนไทยด้วยกันอย่างยั่งยืน
รัฐบาลไทย-ข่าวทำเนียบรัฐบาล-แนะนำวิธีใช้ไฟฟ้าอย่างปลอดภัยหากเกิดน้ำท่วม
วันศุกร์ที่ 6 กันยายน 2562
แนะนําวิธีใช้ไฟฟ้าอย่างปลอดภัยหากเกิดน้ําท่วม
..
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ นำข้าราชการและเจ้าหน้าที่กระทรวงฯ ร่วมงาน“อุ่นไอรัก คลายความหนาว สายน้ำแห่งรัตนโกสินทร์” และร่วมปฏิบัติงานจิตอาสา
วันพุธที่ 26 ธันวาคม 2561
ปลัดกระทรวงดิจิทัลฯ นําข้าราชการและเจ้าหน้าที่กระทรวงฯ ร่วมงาน“อุ่นไอรัก คลายความหนาว สายน้ําแห่งรัตนโกสินทร์” และร่วมปฏิบัติงานจิตอาสา
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะข้าราชการและเจ้าหน้าที่ของกระทรวงดิจิทัลเพื่อเศรษฐกิจและสังคม ร่วมกิจกรรมในงาน“อุ่นไอรัก คลายความหนาว สายน้ําแห่งรัตนโกสินทร์” เมื่อวันที่ 24 ธันวาคม 2561 ณ พระลานพระราชวังดุสิต กรุงเทพฯ ทั้งนี้ มีเจ้าหน้าที่ของกระทรวงฯ ได้ร่วมปฏิบัติหน้าที่เป็นจิตอาสางานรักษาความปลอดภัยในการสนับสนุนระบบสื่อสาร ระบบรักษาความปลอดภัย ณ จุดคัดกรอง จุดจอดรถ จุดสําคัญต่างๆ เพื่อวิเคราะห์ตรวจสอบระบบอินเทอร์เน็ต ระบบกล้องโทรทัศน์วงจรปิด (CCTV) ระบบเครือข่ายสื่อสารและอุปกรณ์ให้มีความพร้อมใช้งาน รวมทั้งสนับสนุนในการช่วยอํานวยความสะดวกกับเจ้าหน้าที่ที่ใช้งานระบบต่างๆ และเจ้าหน้าที่ที่มาร่วมกิจกรรมภายในงาน
************************
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา ลงพื้นที่สำรวจเตรียมความพร้อมรองรับการท่องเที่ยว "เชิงเกษตร นิเวศน์ และวัฒนธรรม จังหวัดพัทลุง"
วันอังคารที่ 23 มิถุนายน 2563
รมว.ท่องเที่ยวและกีฬา ลงพื้นที่สํารวจเตรียมความพร้อมรองรับการท่องเที่ยว "เชิงเกษตร นิเวศน์ และวัฒนธรรม จังหวัดพัทลุง"
รมว.ท่องเที่ยวและกีฬา ลงพื้นที่ เพื่อสํารวจและเตรียมความพร้อมรองรับการท่องเที่ยว "เชิงเกษตร นิเวศน์ และวัฒนธรรม จังหวัดพัทลุง" พร้อมทั้งสํารวจเส้นทางและสถานที่ที่ใช้ในการจัดการแข่งขันวิ่งเทรลรายการ Ultra Trail Thailand Series สนามที่ 1
เมื่อวันที่​21​มิถุนายน​2563​นายพิพัฒน์​ รัช​กิจประการ​รัฐมนตรี​ว่าการ​กระทรวง​การ​ท่องเที่ยว​และ​กีฬา​ พร้อมด้วย​ ดร.นาที รัชกิจประการ ส.ส.บัญชีรายชื่อพรรคภูมิใจไทย นายเข​มพล​ อุ้ย​ต​ยะ​กุล​เลขานุการ​รัฐมนตรี​ว่าการ​กระทรวง​การ​ท่องเที่ยว​และ​กีฬา​ นายคณนาถ​หมื่นหนู​โฆษก​กระทรวง​การท่องเที่ยว​และ​กีฬา​ และคณะ​​ลงพื้นที่​จังหวัด​พัทลุง​ (​อําเภอกงหรา​อําเภอป่าบอน)​ เพื่อสํารวจ​และเตรียมความพร้อมรองรับการท่องเที่ยว "เชิงเกษตร นิเวศน์ และวัฒนธรรม จังหวัดพัทลุง​" โดยมี​ นายกู้เกียรติ วงศ์กระพันธุ์ ผู้ว่าราชการจังหวัด​พัทลุง พร้อมด้วย นายวิรัตน์ รักษ์พันธ์ รองผู้ว่าราชการจังหวัดพัทลุง นายสุรัตน์ จรณโยธิน ท่องเที่ยวและกีฬาจังหวัดพัทลุง และคณะ ให้การต้อนรับ
(ช่วงเช้า)​รมว.ท่องเที่ยว​และ​กีฬา​ และคณะ​ ลงพื้นที่ควนนกเต้น​ อ.กงหรา​เยี่ยมชมจุดชมวิว​ทะเลหมอก สํารวจเส้นทาง​และสถานที่ที่ใช้ในการจัดการแข่งขันวิ่งเทรล​รายการ​Ultra Trail Thailand Seriesสนามที่​1ของ​ จ.พัทลุง​เสร็จ​แล้ว​เดินทางไปเยี่ยม​ชมสุสานทวดมะระโหม​ หมู่ที่​5ต.ชะรัด​ อ.กงหรา​ ทั้งนี้ ตําบลชะรัด​ มีสถานที่ท่องเที่ยวที่สําคัญ ทางประวัติศาสตร์ คือ สุสานทวดมะระโหม ซึ่งเป็นผู้ก่อกําเนิดชุมชนอิสลามครั้งแรกที่ชุมชนบ้านชะรัด มีประเพณีวัฒนธรรมที่ถือแบบอย่างมาจากเมืองปัตตานี และได้ขยายออกเป็นชุมชนหลายชุมชนในเวลาต่อมา และเป็นผู้ที่อาสารบกับข้าศึกจนสามารถตัดศรีษะแม่ทัพข้าศึก ได้ความดีความชอบ รับราชการในสมัยสุโขทัย จนมาเสียชีวิตตําบลชะรัด นอกจากนี้บริเวณใกล้เคียง​ยังมีสถานที่ท่องเที่ยวทางธรรมชาติ ได้แก่ ถ้ํานางพญาโฮ้ง​ ถ้ําโพธิญาณ และอ่างเก็บน้ําพรุโต๊ะเด็ม จากนั้น​รมว.ท่องเที่ยว​และ​กีฬา​ และคณะ​ ร่วมพบปะประชาชน​ บริเวณ​พรุโต๊ะเด็ม ตําบลชะรัด​รับฟังแนวทางในการพัฒ​นาพื้นที่เพื่อรองรับการท่องเที่ยว​ และด้านกีฬา สําหรับพรุโต๊ะเด็ม มีเนื้อที่ประมาณ57ไร่ เป็นที่สาธารณะประโยชน์ โดยเทศบาลตําบลชะรัด​ จะพัฒนาพรุโต๊ะเด็ม เป็นจุดศูนย์กลางในการออกกําลังกายเพื่อสุขภาพ เป็นศูนย์บริการการประชุมสัมมนา​และเป็นแหล่งท่องเที่ยวแบบครบวงจร เพื่อรองรับนักท่องเที่ยวในพื้นที่และจากต่างจังหวัด ต่อมา​​รมว.ท่องเที่ยว​และ​กีฬา​ และคณะ ได้เดินทางไปยังชุมชนสายกลาง หมู่ที่9ต.หนองธง อ.ป่าบอน เป็นประธา​นในพิธี​เปิดป้าย สายน้ํา แห่งชีวิตชุมชนสายกลาง เพื่อการท่องเที่ยว และร่วมปล่อยพันธุ์ปลา ลงสู่แหล่งน้ําในชุมชน (ช่วงบ่าย)​ รมว.ท่องเที่ยว​และ​กีฬา​และคณะ​ เดินทางไปยังสํานักงานเทศบาล​ ต.ป่าบอน​​ ร่วมพบปะ​ประชาชน​ชาวป่าบอน​โดยมี​นายกเทศมนตรี​ตําบลป่าบอน​ และประชาชน​ ให้การต้อนรับ
รัฐบาลไทย-ข่าวทำเนียบรัฐบาล-นายกฯ ชื่นชมหลายพื้นที่รณรงค์สงกรานต์วิถีไทย แนะแต่งกายชุดประจำถิ่นเล่นน้ำร่วมประเพณี
วันศุกร์ที่ 13 เมษายน 2561
นายกฯ ชื่นชมหลายพื้นที่รณรงค์สงกรานต์วิถีไทย แนะแต่งกายชุดประจําถิ่นเล่นน้ําร่วมประเพณี
นายกรัฐมนตรี ชื่นชมหลายพื้นที่รณรงค์สงกรานต์วิถีไทย แนะแต่งกายชุดประจําถิ่นเล่นน้ําร่วมประเพณี พร้อมใช้น้ําอย่างรู้คุณค่า ดูแลตัวเองให้ปลอดภัย
วันนี้ (13 เม.ย.61) พลเอก ประยุทธ์ จันทร์โอชา นายกรัฐมนตรี อยากเห็นคนไทยเล่นน้ําสงกรานต์อย่างสร้างสรรค์ ด้วยการสืบสานคุณค่าประเพณีที่งดงามตามแนวทาง "สงกรานต์วิถีไทย ใช้น้ําคุ้มค่า ชีวาปลอดภ้ย" โดยแสดงความชื่นชมที่หลายพื้นที่ได้รณรงค์ให้มีการแต่งกายชุดไทยออกไปเล่นน้ํา ซึ่งนอกจากจะดูสวยงาม สะท้อนถึงเอกลักษณ์ความเป็นไทยแล้ว ยังช่วยเพิ่มความปลอดภัย เพราะเป็นการแต่งกายที่ไม่ล่อแหลมหรือโป๊
"นายกฯ แนะให้ประชาชนนําวัฒนธรรมหรือการแต่งกายประจําถิ่น ทั้งภาคเหนือ กลาง อีสาน ใต้ มาประยุกต์ใช้กับการแต่งกายเพื่อเล่นน้ําหรือร่วมประเพณีสงกรานต์ และจัดกิจกรรมฉลองปีใหม่แบบไทยถิ่น ให้พี่น้องคนไทยภาคอื่นได้เรียนรู้วิถีชีวิตและอัตลักษณ์ของแต่ละภาค ถือเป็นมิติใหม่ของเทศกาลสงกรานต์ในประเทศไทย"
สําหรับตัวอย่างรูปแบบกิจกรรมที่แสดงถึงวิถีปฏิบัติแบบไทย เช่น การสรงน้ําพระ ทําบุญตักบาตร ฟังเทศน์ ปฏิบัติธรรม รดน้ําขอพรผู้ใหญ่ แสดงความกตัญญูต่อผู้มีพระคุณ เอื้ออาทรต่อญาติมิตร ทําความสะอาดบ้านเรือน ที่สาธารณะ และใส่ใจต่อทรัพยากรธรรมชาติ
นอกจากนี้ นายกรัฐมนตรียังขอความร่วมมือพี่น้องประชาชนให้ใช้อุปกรณ์ที่ปลอดภัยและประหยัดน้ํา เช่น ขันขนาดเล็ก ไม่ใช้ปืนฉีดน้ําแรงดันสูง เล่นน้ําอย่างสุภาพในพื้นที่ที่กําหนด หากใช้รถใช้ถนนต้องเมาไม่ขับและมีน้ําใจให้แก่กัน รวมทั้งขอให้ภาคเอกชน ผู้จัดกิจกรรม สถานบันเทิงกําหนดเวลาเปิดปิดกิจกรรม และงดจําหน่ายเครื่องดื่มแอลกอฮอล์ตามเวลาที่กฎหมายกําหนดด้วย
"นายกฯ อวยพรให้คนไทยมีความสุข แข็งแรง และปลอดภัย ใช้ชีวิตอย่างพอเพียง ในช่วงเทศกาลสงกรานต์นี้และตลอดไป"
______________
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานพระพุทธศาสนาแห่งชาติ จัดกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจำปี 2563 เชิญชวนพุทธศาสนิกชนทำความดี ละเว้นความชั่ว ถวายเป็นพุทธบูชา
วันอังคารที่ 4 กุมภาพันธ์ 2563
สํานักงานพระพุทธศาสนาแห่งชาติ จัดกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 เชิญชวนพุทธศาสนิกชนทําความดี ละเว้นความชั่ว ถวายเป็นพุทธบูชา
สํานักงานพระพุทธศาสนาแห่งชาติ จัดกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 เชิญชวนพุทธศาสนิกชนทําความดี ละเว้นความชั่ว ถวายเป็นพุทธบูชา
วันนี้ (4 กุมภาพันธ์ 2563) เวลา 08.30 น. ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี เยี่ยมชมกิจกรรมการประชาสัมพันธ์สัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 โดยมีนายเทวัญ ลิปตพัลลภ รัฐมนตรีประจําสํานักนายกรัฐมนตรี นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี และนายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติให้การต้อนรับ
นายกรัฐมนตรีได้ฟังบรรยายสรุปการเตรียมจัดกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 ซึ่งในปีนี้ตรงกับวันที่ 8 กุมภาพันธ์ 2563 รัฐบาลโดยสํานักงานพระพุทธศาสนาแห่งชาติ ร่วมกับคณะสงฆ์ หน่วยงานภาครัฐและเอกชนจัดขึ้น เพื่อร่วมสืบสานการจัดงานวันสําคัญทางพระพุทธศาสนา ทํานุบํารุงส่งเสริมพระพุทธศาสนาให้เจริญรุ่งเรืองสืบไป อีกทั้งยังเป็นการส่งเสริมให้พุทธศาสนิกชนได้น้อมนําหลักธรรมคําสอนทางพระพุทธศาสนามาใช้ในชีวิตประจําวัน ให้มีความสงบสุขและทําให้สังคมน่าอยู่ยิ่งขึ้น
โอกาสนี้ นายกรัฐมนตรียังได้เยี่ยมชมกิจกรรม “มาฆะรักษ์โลก” ซึ่งเป็นการแสดงผลผลิตภัณฑ์ต่างๆ จากเศษขยะวัดจากแดง จ.สมุทรปราการ ซึ่งเป็นวัดตัวอย่างที่มีการรณรงค์การนําขยะรีไซเคิลกลับมาประยุกต์ใช้เป็นสิ่งของสําหรับใช้งานในชีวิตประจําวัน ตามโครงการ วัด ประชา รัฐ สร้างสุข จากนั้น นายกรัฐมนตรีได้รับฟังการขับร้องเพลงมาฆะบูชา โดยน้องๆ ระดับชั้นอนุบาล ก่อนเดินทางไปร่วมประชุมคณะรัฐมนตรี รัฐมนตรีประจําสํานักนายกรัฐมนตรีได้มอบตราสัญลักษณ์สัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 แด่นายกรัฐมนตรี
นายกรัฐมนตรีได้กล่าวเชิญชวนพุทธศาสนิกชนร่วมทําความดี ละเว้นความชั่ว ถวายเป็นพุทธบูชา และเชิญชวนร่วมกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 ระหว่างวันที่ 5-8 กุมภาพันธ์ 2563 ในส่วนกลางจัดขึ้นที่พุทธมณฑล จ.นครปฐม ส่วนภูมิภาคจัดขึ้นที่วัดประจําจังหวัดทุกจังหวัด รวมทั้งวัดไทยในต่างประเทศ สามารถดูรายละเอียดเพิ่มเติมได้ที่ http://onab.go.th หรือสอบถาม โทร 0 2551 7966
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมให้กำลังเจ้าหน้าที่ด่านควบคุมโรค ท่าอากาศยานสุวรรณภูมิ
วันพุธที่ 29 มกราคม 2563
นายกรัฐมนตรีเยี่ยมให้กําลังเจ้าหน้าที่ด่านควบคุมโรค ท่าอากาศยานสุวรรณภูมิ
พลเอกประยุทธ์ จันทร์โอชา นายกรัฐมนตรี ให้กําลังใจเจ้าหน้าที่ด่านควบคุมโรค ท่าอากาศยานสุวรรณภูมิ ขอให้ประชาชนมั่นใจมาตรการเฝ้าระวังป้องกันควบคุมโรค เป็นไปตามหลักการสากล ขอความร่วมมือประชาชนติดตามข่าวสารจากกระทรวงสาธารณสุข อย่าเชื่อ อย่าแชร์ ข่าวลวง
นายกรัฐมนตรีเยี่ยมให้กําลังเจ้าหน้าที่ด่านควบคุมโรค ท่าอากาศยานสุวรรณภูมิ
พลเอกประยุทธ์ จันทร์โอชา นายกรัฐมนตรี ให้กําลังใจเจ้าหน้าที่ด่านควบคุมโรค ท่าอากาศยานสุวรรณภูมิ ขอให้ประชาชนมั่นใจมาตรการเฝ้าระวังป้องกันควบคุมโรค เป็นไปตามหลักการสากล ขอความร่วมมือประชาชนติดตามข่าวสารจากกระทรวงสาธารณสุข อย่าเชื่อ อย่าแชร์ ข่าวลวง
วันนี้ (29 มกราคม 2563) ที่ท่าอากาศยานสุวรรณภูมิ จ.สมุทรปราการ พลเอกประยุทธ์ จันทร์โอชา นายกรัฐมนตรี พร้อมนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข
นําคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติเยี่ยมชมการปฏิบัติงานด่านควบคุมโรคท่าอากาศยานสุวรรณภูมิ พร้อมขอบคุณและให้กําลังใจเจ้าหน้าที่ผู้ปฏิบัติงาน โดยเยี่ยมชมขั้นตอนการดําเนินงานคัดกรองผู้เดินทางจากพื้นที่ระบาดของโลก ด้วยเครื่องวัดไข้อัตโนมัติระบบอินฟราเรด (Infrared Thermo Scan) ร่วมกับการใช้ CCTV ซึ่งมีเจ้าหน้าที่จากด่านควบคุมโรคติดต่อระหว่างประเทศทํางาน 24 ชั่วโมง ที่คัดกรองผู้โดยสารที่เดินทางเข้าประเทศทุกคน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ขอให้ประชาชน ติดตามสถานการณ์ของกระทรวงสาธารณสุข ซึ่งจะมีการแถลงสรุปเหตุการณ์ ประจําวันทุกวันอย่างต่อเนื่อง สิ่งสําคัญประชาชนควรปฏิบัติตามคําแนะนําของกระทรวงสาธารณสุข คือกินร้อน ช้อน กลาง ล้างมือ สวมหน้ากากอนามัย และออกกําลังกายให้สุขภาพแข็งแรงอยู่เสมอ หากปฏิบัติเป็นประจําก็สามารถช่วยลด ความเสี่ยงที่จะติดเชื้อโรคต่างๆ โดยเฉพาะโรคปอดอักเสบจากเชื้อไวรัสโคโรนาสายพันธุ์ใหม่ 2019
“ด้านการจัดการกับข่าวลวง (Fake News) คนที่สร้างข่าวลวงไม่มีความรักชาติ สร้างความเดือดร้อน กดดันให้เจ้าหน้าที่คนทํางาน ประชาชนอย่าหลงเชื่อ ขอให้รับฟังการแถลงข่าวจากกระทรวงสาธารณสุขเท่านั้น” นายอนุทินกล่าว
นายอนุทินกล่าวต่อว่า ประเทศไทยมีศักยภาพด้านการเฝ้าระวังป้องกันควบคุมโรค รวมทั้งการรักษาพยาบาล ตามมาตรฐานโลก ซึ่งผู้ป่วยที่ติดเชื้อจากจีน เข้ามาในระบบการรักษาของเรา ขณะนี้ มี 14 ราย รักษาหายกลับบ้านไปแล้ว 5 คน ที่เหลืออาการดี รอให้ตรวจไม่พบเชื้อก็จะอนุญาตกลับบ้าน ขอให้ประชาชนมั่นใจได้ ขณะนี้เราได้รับความร่วมมือจากหน่วยงานต่างๆ อาทิ ทหาร เข้ามาช่วยทํางาน แม้จะไม่ใช่บุคลากรด้านสาธารณสุข สิ่งที่เราจะดําเนินการต่อขอความร่วมมือประชาชน ช่วยดูแลรักษาความสะอาดบ้านเมือง พื้นที่สาธารณะ ซึ่งความร่วมมือจากประชาชน เป็นสิ่งที่ดีที่สุดในการป้องกันควบคุมโรค
************************************** 29 มกราคม 2563
รัฐบาลไทย-ข่าวทำเนียบรัฐบาล-ก.ค.ศ.อนุมัติวิทยฐานะเชี่ยวชาญ 9 ราย
วันพฤหัสบดีที่ 24 พฤษภาคม 2561
ก.ค.ศ.อนุมัติวิทยฐานะเชี่ยวชาญ 9 ราย
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (เลขาธิการ ก.ค.ศ.) เปิดเผยว่าในการประชุม อ.ก.ค.ศ.วิสามัญเกี่ยวกับวิทยฐานะข้าราชการครูและบุคลากรทางการศึกษา ครั้งที่ 5/2561
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา(เลขาธิการ ก.ค.ศ.) เปิดเผยว่าในการประชุม อ.ก.ค.ศ.วิสามัญเกี่ยวกับวิทยฐานะข้าราชการครูและบุคลากรทางการศึกษา ครั้งที่5/2561เมื่อวันพุธที่16พฤษภาคม 2561ได้มีมติอนุมัติให้ข้าราชการครูและบุคลากรทางการศึกษาเลื่อนเป็นวิทยฐานะเชี่ยวชาญ จํานวน9ราย ได้แก่ครูเชี่ยวชาญ3ราย และผู้อํานวยการเชี่ยวชาญ 6 ราย ดังนี้
เลื่อนเป็นวิทยฐานะครูเชี่ยวชาญจํานวน 3 รายตามหลักเกณฑ์ฯ ว13/2556ดังนี้
1) นางปานทอง ยั่งยืนโรงเรียนบ้านหนองแข้ สพป.ยโสธร เขต 2
2) นางรัชดาภรณ์ สูงสุดโรงเรียนวนาสวรรค์ สพป.ศรีสะเกษ เขต 3
3) นางประยงค์ สายะสมิตโรงเรียนอนุบาลเบญจลักษ์ สพป.ศรีสะเกษ เขต 4
เลื่อนเป็นวิทยฐานะผู้อํานวยการเชี่ยวชาญจํานวน 6 รายตามหลักเกณฑ์ฯ ว13/2556ดังนี้
1) นายปรีชา มากมณีโรงเรียนปากพะยูนพิทยาคาร จังหวัดพัทลุง สพม.เขต 12
2) นายพิชัย บุษรารัตน์โรงเรียนป่าพะยอมพิทยาคม จังหวัดพัทลุง สพม.เขต 12
3) นายอาคม มากมีทรัพย์โรงเรียนศรีวิชัยวิทยา จังหวัดนครปฐม สพม.เขต 9
4) นายสุรินทร์ มั่นประสงค์โรงเรียนอนุบาลพิษณุโลก สพป.พิษณุโลก เขต 1
5) นายบุญทวน บัวจันทร์โรงเรียนบ้านเตว็ดนอก (สร้อยสนประชาสรรค์) สพป.สุโขทัย เขต 2
6) นายสมสุข เพชรกาญจน์โรงเรียนบ้านคลองนกกระทุง (เรียงราษฎร์อุทิศ 2) สพป.สงขลา เขต 2
Written byเอมพร น้อยจินดา,ดรุวรรณ บุญมาก (ก.ค.ศ.)
Graphic/Editorบัลลังก์ โรหิตเสถียร (สป.)